Annerle Barnard lees voor uit 'Sindikaat' | Maroela Media
WAARSKUWING: Die uittreksel bevat krutaal wat nie geskik is vir sensitiewe lesers nie.
"Dis ook 'n aksiebelaaide jeugroman wat kinders sal boei," vertel Annerle Barnard, skrywer van Sindikaat. "Dit sal hopelik kinders wat nie graag lees nie genoeg fassineer om die storie enduit te volg."
Die 16-jarige Paul is gewikkel in 'n gevaarlike hofsaak. Dan ontdek hy per ongeluk 'n smokkelary en dinge word baie gevaarlik vir hom en sy vriende, Adriaan en Karlien. 'n Vlugtog deur Botswana en Zimbabwe volg – met die hulp van die voormalige verkenningsoldaat (recce) genaamd Bossie. Die vakansie, wat eintlik 'n avontuur moet wees, ontaard in 'n nagmerrie.
Annerle Barnard het gematrikuleer aan die Hoërskool Wolmaransstad en 'n honneursgraad in Engels aan die Noordwes-Universiteit behaal, asook 'n diploma in Hoër Onderwys. Aanvanklik het sy skoolgehou, maar haar later in die korporatiewe sektor begewe. Annerle is getroud en het twee sportiewe seuns en 'n wonderlike, ewe sportiewe, stiefdogter. Sy woon in Bloemfontein.
Barnard se debuutroman, Sweepslag, het in 2019 verskyn. Dis 'n spanningsverhaal met temas soos mensehandel, dwelmhandel en moord.
Luister hierbo na 'n voorlesing uit die boek Sindikaat deur Annerle Barnard. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.